অ্যামোনিয়াম নাইট্রেট একটি রাসায়নিক যৌগ, যার রাসায়নিক সংকেত NH4NO3। এটি একটি স্ফটিকীভূত কঠিন পদার্থ, যাতে অ্যামোনিয়াম ও নাইট্রেট আয়ন বিদ্যমান। অ্যামোনিয়াম নাইট্রেট পানিতে অত্যন্ত দ্রবণীয়, তবে এটি হাইড্রেট গঠন করে না। নাইট্রোজেন সারের উপাদান হিসেবে কৃষিক্ষেত্রে এর বহুল ব্যবহার পরিলক্ষিত হয়।  ২০১৭ সালে বিশ্বজুড়ে ২১.৬ মিলিয়ন টন অ্যামোনিয়াম নাইট্রেট উৎপন্ন হয়।   খননকাজ, কোয়ারি ও স্থাপত্য নির্মাণে বিস্ফোরক হিসেবে অ্যামোনিয়াম নাইট্রেট ব্যবহার করা হয়। এটি এএনএফও বিস্ফোরকের অন্যতম প্রধান উপাদান। উত্তর আমেরিকায় ব্যবহৃত বিস্ফোরকের ৮০%-ই অ্যামোনিয়াম নাইট্রেট।  উন্নততর বিস্ফোরক যন্ত্রেও এটি ব্যবহার করা হয়।  তবে অপব্যবহারের ঝুঁকি থাকায় অনেক দেশে অ্যামোনিয়াম নাইট্রেট ব্যবহার করা হয় না। বিংশ শতাব্দীর সূচনালগ্ন থেকে অ্যামোনিয়াম নাইট্রেট বিস্ফোরণের ফলে প্রচুর মানুষ মৃত্যুবরণ করেছেন।   উৎপাদন, বিক্রিয়া ও স্ফটিকীভূত দশা   অ্যামোনিয়া ও নাইট্রিক এসিডের বিক্রিয়ায় অ্যামোনিয়াম নাইট্রেট উৎপন্ন হয়:https://web.archive.org/web/20120123203918/http://www.google.com/patents/pdf/Process_of_producing_concentrated_soluti.pdf?id=XronAAAAEBAJ&output=pdf&sig=ACfU3U0iYFRDUxltKLaVind-3wwP_JYPxg  HNO3 + NH3 → NH4NO3  উচ্চমাত্রায় তাপোৎপাদী হওয়ার কারণে এ বিক্রিয়াটি অত্যন্ত বিপজ্জনক। ৮৩% বিশুদ্ধ  দশার অ্যামোনিয়াম নাইট্রেট হতে অতিরিক্ত পানি বাষ্পীভূত করে দেওয়া হয়; যার ফলে ৯৫% থেকে ৯৯.৯% বিশুদ্ধ অ্যামোনিয়াম নাইট্রেট পাওয়া যায়।  এ প্রক্রিয়ার জন্য যে অ্যামোনিয়ার প্রয়োজন হয়, সেটি হেবার প্রক্রিয়ায় উৎপন্ন করা হয়। হেবার প্রক্রিয়ায় উৎপন্ন  অ্যামোনিয়াকে অসওয়াল্ড প্রক্রিয়ায়  জারিত করে নাইট্রিক অ্যাসিড তৈরি করা হয়। নাইট্রোফসফেটের সাহায্যেও নিম্নরূপে অ্যামোনিয়াম নাইট্রেট উৎপন্ন করা হয়:  Ca(NO3)2 +  2 NH3 + CO2 + H2O → 2 NH4NO3 + CaCO3  উৎপাদ ক্যালসিয়াম কার্বনেট ও  অ্যামোনিয়াম নাইট্রেট পরিশোধন করা সম্ভব।  তবে অনেক সময় এদের একত্রে ক্যালসিয়াম অ্যামোনিয়াম নাইট্রেটরূপে বাজারজাত করাও হয়ে থাকে ।  নিচের পদ্ধতিতেও অ্যামোনিয়াম নাইট্রেট প্রস্তুত করা যায়:  (NH4)2SO4 + Ba(NO3)2 → 2 NH4NO3 + BaSO4 NH4Cl + AgNO3 → NH4NO3 + AgCl   বিক্রিয়া   অ্যামোনিয়াম নাইট্রেট লবণে অ্যামোনিয়াম ক্যাটায়ন ও নাইট্রেট অ্যানায়ন উপস্থিত।  তাপের সংস্পর্শে কঠিন অ্যামোনিয়াম নাইট্রেট বিযোজিত হয়। ৩০০ ডিগ্রি সেন্টিগ্রেড তাপমাত্রার নিচে অ্যামোনিয়াম নাইট্রেটের বিযোজনের ফলে নাইট্রাস অক্সাইড ও পানি উৎপন্ন হয়:  NH4NO3 → N2O + 2H2O  তবে উচ্চতর তাপমাত্রায় সাধারণত নিচের বিক্রিয়াটি সংঘটিত হয়:Greenwood, Norman N.; Earnshaw, Alan (1997). Chemistry of the Elements (2nd ed.)  2NH4NO3 → 2N2 + O2 + 4H2O  বিযোজন প্রক্রিয়া তাপোৎপাদী প্রক্রিয়ার হয় এবং এগুলো সংঘটনের ফলে গ্যাসীয় উৎপাদ তৈরি হয়।  তবে কোনো কোনো ক্ষেত্রে এ বিযোজন প্রক্রিয়ায় বিস্ফোরণের সৃষ্টি হতে পারে।  তবে বিস্ফোরণের ফলে যে লাল-কমলা বর্ণের সৃষ্টি হয়, তার কারণ হলো মাধ্যমিক উপজাত হিসেবে নাইট্রোজেন ডাইঅক্সাইডের সৃষ্টি।    অ্যামোনিয়াম নাইট্রেট   কতগুলো বিস্ফোরকে উপাদান হিসেবে অ্যামোনিয়াম নাইট্রেট ব্যবহার করা হয়। এগুলোর মধ্যে রয়েছে-  (১)অ্যাস্ট্রোলাইট (অ্যামোনিয়াম নাইট্রেট ও হাইড্রাজিন রকেট জ্বালানির সংমিশ্রণ)  (২)অ্যামাটল(অ্যামোনিয়াম নাইট্রেট ও টিএনটি)  (৩)অ্যামমোনাল(অ্যামোনিয়াম নাইট্রেট ও অ্যালুমিনিয়াম গুঁড়া)  (৪)অ্যামাটেক্স (অ্যামোনিয়াম নাইট্রেট, টিএনটি ও আরডিএক্স)  (৫)এএনএফও(অ্যামোনিয়াম নাইট্রেট ও জ্বালানি তেল)  (৬)ডিবিএক্স (অ্যামোনিয়াম নাইট্রেট, আরডিএক্স, টিএনটি ও অ্যালুমিনিয়াম গুঁড়ো)  (৭) টোভেক্স(অ্যামোনিয়াম নাইট্রেট এবং মিথাইল অ্যামোনিয়াম নাইট্রেট)  (৮)মাইনল (বিস্ফোরক) (অ্যামোনিয়াম নাইট্রেট, টিএনটি এবং অ্যালুমিনিয়াম গুঁড়া)  ৯৪% অ্যামোনিয়াম নাইট্রেট ও ৬% জ্বালানির মিশ্রণ এএনএফও শিল্পকারখানায় বিস্ফোরক, কয়লা ও ধাতু খননকার্যে ব্যবহৃত হয়।  এনএফওর স্বল্পমূল্য ও ব্যবহারোপযোগিতার কারণে শিল্পক্ষেত্রে এর প্রভূত ব্যবহার বিদ্যমান।  মার্কিন যুক্তরাষ্ট্রের উইসকনসিন অঙ্গরাজ্যের ম্যাডিসন শহরে ১৯৭০ সালের স্টার্লিং হল বোমা বিস্ফোরণ, ১৯৯৫ সালের ওকলোহামা সিটি বোমা বিস্ফোরণ, ২০১১ সালের দিল্লি ও অসলো বোমা বিস্ফোরণ ও ২০১৩ সালের হায়দ্রাবাদ বিস্ফোরণের জন্য অ্যামোনিয়াম নাইট্রেট দায়ী।   তথ্যসূত্র    বহিঃসংযোগ     "Storing and Handling Ammonium Nitrate", United Kingdom Health and Safety Executive publication INDG230 (1986)  Chemical Advisory: Safe Storage, Handling, and Management of Ammonium Nitrate United States Environmental Protection Agency Calculators: surface tensions , and densities, molarities and molalities  of aqueous ammonium nitrate  বিষয়শ্রেণী:অ্যামোনিয়াম যৌগ বিষয়শ্রেণী:নাইট্রেট বিষয়শ্রেণী:বিস্ফোরক রাসায়নিক বিষয়শ্রেণী:অজৈব সার বিষয়শ্রেণী:জারক বিষয়শ্রেণী:নাইট্রোজেন চক্র